《喜清远兄至以齐已诗长忆旧山日与君同聚沙十字为韵 其六》
明代·释宗泐

良友平生亲，风尘散何许。草莽或零落，云霄亦鶱举。

天地日凄凉，折芳欲谁与。所嗟芙蓉花，白露下秋浦。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。